钦定古今图书集成/理学汇编/学行典/第208卷 > 陈伯道
## 钦定古今图书集成/理学汇编/学行典/第208卷 > 陈伯道

按《宁波府志》：“陈伯道，邑诸生陈某小妻所出也。嫡母
生二子，伯道事嫡与二兄唯谨。父死，嫡与二兄逐伯
道母出，令再醮，不得已他适。伯道入而泣，则畏嫡母，
出而泣，则畏二兄，第旦夕掩衾雪涕，枕席闲涕痕斑
斑也。比母后夫卒，伶仃无倚，伯道乃称贷赎之。归即
食贫，必具甘旨以进，里中啧啧称纯孝云。”